Han fødtes på Bergenhus som sønn av Christoffer Ottesen Huitfeldt (d. 1559) og Øllegård Jacobsdatter Trolle (d. 1578). I 1555 ble han sendt til undervisning i København, hvoretter han fra 1562 oppholdt seg fem år i Strasbourg. Etter hjemkomsten tjente han i et år i kanselliet, hvoretter han tilbrakte to år i Italia. Heretter vendte han igjen tilbake til kanselliet inntil han i desember 1575 i Køge inngikk ekteskap med Elisabeth Henriksdatter Friis til Mullerup (d. 1631).